Álvaro das Casas

**Álvaro María Casas Blanco**, nado en Ourense o 2 de xullo de 1901 e finado en Barcelona o 8 de marzo de 1950, foi un dinamizador cultural e escritor, en galego e castelán, de poesía, novela, ensaio e, fundamentalmente, de obras de teatro. Asinou as súas publicacións como **Álvaro de las Casas**.

## Traxectoria 
miniatura|dereita|Grupo dos Ultreyas na Misión Biolóxica de Galicia en 1932.
En Ourense cursou os seus estudos básicos e de bacharelato e a carreira de Filosofía e Letras na Universidade de Valladolid. Doutorouse en Ciencias Históricas e Xeográficas, feito que talvez inflúa na proposta de teatro histórico deste autor. En 1928, mentres residía en Madrid, nomeárono membro correspondente da Real Academia Galega. Creou a Biblioteca de Estudios Gallegos dentro da editorial Compañía Ibero-Americana de Publicaciones.

Exerceu de catedrático e director do Instituto local de Noia, onde fundou os primeiros grupos Ultreya. Foi escritor dramático de renome e tradutor de obras de autores portugueses, alén de militante do Partido Galeguista e membro do Instituto Histórico do Minho. No ano 1933, despois dunha longa polémica co Partido Galeguista, funda a Vangarda Nazonalista Galega. Precisamente nunha comunicación feita ao Instituto Histórico do Minho, en que fala do teatro de Galiza, publica a súa proposta de teatro galego. Na súa opinión, debería ser poético, de temática histórica e representábel en calquera punto de Galiza, trazos que se achan na obra *A morte de Lord Staüler* (1929). Dirixiu a revista *Alento* (1934-1935).

Tras o golpe de Estado do 18 de xullo de 1936 exiliouse en Buenos Aires. Alí fundou en 1939 canda a Mariano Medina del Río o proxecto Emecé Editores. Despois residiu no Brasil.

A finais de febreiro de 1950 regresou a España gravemente enfermo, desembarcando en Barcelona; alí morreu o 8 de marzo dese mesmo ano. Foi soterrado en Sabucedo de Montes (Cartelle).

## Obra 
[miniatura|225px|[Manuel Lesteiro López, Claudio Losada, Álvaro das Casas e Filgueira Valverde cos Ultreya en Noia, retrato en *Vida Gallega*, 1932.]]
Álvaro das Casas foi principalmente un autor dramático, o cal non lle impediu cultivar timidamente outros xéneros. A súa traxectoria como escritor está composta polas seguintes obras:

### Teatro 
[miniatura|250px|Álvaro María de las Casas e os Ultreyas visitando o [dolmen de Axeitos, *Vida Gallega*, 1933.]]
* *O xardín do Castelo de Vidre* (1926). Colección Lar.
* *A morte de Lord Staüler* (1929).
* *Pancho de Rábade. Via Crucis en Seis Estaciós* (1931).
* *O Tolo da Lastra* (contido en *Tres Conversas*, 1930).
* *A Gavilla* (contido en *Tres Conversas*, 1930).
* *Dente de Ouro* (contido en *Tres Conversas*, 1930).
* *O Outro* (1930).
* *Mátria* (1935).
* *Teatro dos Nenos* (1936).
* *Rechouchío* (1936).
* *Mitin* (1936).
* *Obra dramática* (2022). Vigo: Galaxia. 306 páxs. ISBN  978-84-9151-778-8. 16 pezas. Prólogo de Manuel F. Vieites.

### Poesía 
* *Sulco e Vento* (1931).
* *Escolma de cantigas* (1934).

### Prosa 
* *Ladaíña* (1927). Colección Lar.
* *Xornadas de Sebastián Albor* (1931).

### Ensaio 
* *A Illa de Ons* (1932, Nós).
* *Verbas aos Mozos Galegos* (1933).
## Recoñecemento 
A Asociación Álvaro das Casas leva o seu nome.

## Vida persoal 
Foi irmán do tamén escritor Augusto Casas. Casou con María Ulloa Sotelo en 1928.

## Galería de imaxes 
## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* Xeración de 1925
* Augusto María Casas Blanco
* Saturnino Casas Blanco